Bakgrunn og formål

For å sikre en kontinuerlig oppdatert oversikt i DIPS over antall senger ved ulike enheter, må det være en ensartet melderutine for alle sengeposter.

Dette er nødvendig for pasientenes sikkerhet ved brann eller andre kritiske hendelser, men også i forhold til effektiv pasientflyt og –utnyttelse av sengekapasiteten i sykehuset.

Hvem kan melde

Det er kun nivå 2 leder eller den som delegeres oppgaven, som
skal melde endringsbehov på senger i bruk etter godkjenning av administrerende direktør.

Hva skal meldes

Alle endringer av senger i bruk, enten de er varige eller midlertidige, skal meldes så snart som mulig og senest samme dag som endringen inntreffer.

Faste planlagte endringer i helg, helligdager og ferieperioder kan meldes for inntil et år om gangen (01.01.-31.12).

Seng defineres som behandlingsplass utrustet og bemannet for døgnbehandling av innlagte pasienter. Tekniske senger regnes ikke
som senger.

Teknisk seng defineres som behandlingsplass med særskilt ressursbehov og med utstyr til intensiv overvåkning/behandling av pasienter.

Meldingens innhold og adressat

Endring av senger i bruk meldes i kundeweb til Helse Vest IKT ved å velge «Sengetall i DIPS, Endre».

Følgende opplysninger registreres i skjemaet:

«Endring av senger» oppgis i Emne-feltet

Avdeling og postnavn, samt DIPS-kortnavn for enheten(e) der det skjer en endring

Antall senger man har og antall senger man skal øke til

Oppgi fra/til dato for alle endringer

NB! Skriv i kommentarfeltet hvis det er andre nøkkelopplysninger som må med

Justering av senger på helg skal registreres på klokkeslett for opp og ned justering av sengetall. Klokkeslettene registreres i kommentarfeltet (se bilde 2 under)

Bilde 1: Justering av sengetall

Bilde 2: Justering av sengetall på helg: